กระตุกเล่นแบงก์เล็ก
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 5 ก.ค. 2553
5 ก.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 5 ก.ค. 2553
... ดัชนีตลาดหุ้นวันศุกร์ 2 ก.ค.ที่ผ่านมา ข่าวดีไม่เห็น แต่ตลาดได้หุ้นรายตัวทำปิดผ่าน 800 จุด ไปปิดที่ 802.75 จุด ขยับ 5.26 จุด มูลค่าซื้อขาย 22,007 ล้านบาท
... ต่างชาติขายสุทธิ 555 ล้านบาท ผสมโรงด้วยพอร์ตเทรดโบรกเกอร์ 285 ล้านบาท 
... สลับด้วยหุ้นแบงก์ใหญ่-เล็กที่ปลุกขึ้นมาเก็งกำไร ทั้งแบงก์กรุงไทย (KTB) และทหารไทย (TMB) ทั้งสองตัวนี้มีรายใหญ่คุมเกม พร้อมเป้าหมายราคา ???? 
... หุ้น TPIPL (ทีพีไอโพลีน) เล่นมาเป็นอาทิตย์ ลากยาวจาก 8-9 บาท ตีทะลุ 11 บาท ชิลชิล ถามหาข่าวนอกจากเก็งกำไรผลประกอบการ ซึ่ง “ประชัย เลี่ยวไพรัตน์” สุดจะมั่นใจกับกำไรที่จะเกิดขึ้นในปีนี้ และรับน้องหุ้นเข้า SET 50 วันแรกแล้ว ข่าวอื่นๆ ไม่เห็นมี 
... ตลาดไฟเขียว CIG–W 2 ประเดิมเคาะวันแรก 6 ก.ค.นี้ จำนวน 219.58 ล้านหน่วย แจกฟรีๆ ไม่มีต้นทุนฉะนั้นวันแรกเป็นโอกาสขาย 
... สัปดาห์นี้มีหุ้นโชคดีที่ต้องวางเงินสดก่อนซื้อ คือ อาปิโก ไฮเทค (AH) ตั้งแต่วันที่ 5–23 ก.ค.นี้ โทษฐานเก็งกำไรกันแรง
... ข่าวดีนักลงทุนรายย่อย บล.คันทรี่ กรุ๊ป (CGS) เปิดมิติใหม่ ให้ซื้อขายหุ้นต่างประเทศ 19 ประเทศ ทั้งยุโรป สหรัฐอเมริกา และเอเชีย ตั้งแต่วันที่ 5 ก.ค.นี้
... ผลตรวจสอบไทยคม (THCOM) ออกมาแล้ว กทช.ฟันธงว่าไม่พบว่าทำผิดสัญญาสัมปทานอะไรเลย อย่างนี้รัฐจะเข้าไปกดราคาซื้อหรือยึดดาวเทียมก็จบกันไป หุ้นหมดรอบไปเรียบร้อยแล้ว